Vsebina

# Obrobe

Nastavi možnosti obrob za izbrane predmete v programih Writer in Calc.

Navedete lahko položaj, velikost in slog obrobe v programih Writer in Calc. V programu LibreOffice Writer lahko stranem, okvirom, grafikam, tabelam, odstavkom, znakom in vdelanim predmetom dodate obrobe.

Za dostop do tega ukaza ...

(vse možnosti le v programih Writer in Calc)

Izberite Oblika – Odstavek – zavihek Obrobe.

Izberite Oblika – Slika – Lastnosti, nato zavihek Obrobe.

Izberite Oblika – Okvir in predmet – Lastnosti, nato zavihek Obrobe.

Izberite Oblika – Stran, nato zavihek Obrobe.

Izberite Oblika – Znak – zavihek Obrobe.

Izberite Pogled – Slogi – odprite kontekstni meni vnosa in izberite Nov/Uredi slog – zavihek Obrobe.

Izberite Oblika – Stran – Glava – gumb Dodatno.

Izberite Oblika – Stran – Noga – gumb Dodatno.

Izberite Oblika – Celice – zavihek Obrobe.

Če želite spremeniti obrobo celotne tabele, se s kazalko postavite na celico tabele, kliknite jo z desno tipko miške, izberite Tabela, nato pa kliknite zavihek Obrobe. Če želite spremeniti obrobo celice tabele, izberite celico, kliknite jo z desnim gumbom miške, izberite Tabela, nato pa kliknite zavihek Obrobe.

## Razporeditev črt

Za uveljavitev izberite prednastavljen slog obrobe.

Namesto tega lahko uporabite tudi gumb Obrobe v orodni vrstici, da uveljavite vnaprej določene oblike obrob.

Ikona v orodni vrstici Oblikovanje:

Obrobe

Možnost Odstrani obrobo v razdelku Soležne celice določa, ali naj se obrobe na robu izbranega obsega odstranijo. To možnost pustite nepotrjeno, če želite robove pustiti nespremenjene.

Preberite si stran pomoči Uporabniško določene obrobe celic, da izveste več, kako določiti razporeditev črt po meri.

## Črta

Kliknite slog obrobe, ki ga želite uporabiti. Slog bo obveljal za obrobe, izbrane v predogledu.

Ikona v orodni vrstici Oblikovanje:

Slog črte

Izberite barvo črte, ki naj se uporabi za izbrano obrobo oziroma izbrane obrobe.

## Odmik vsebine

Navedite presledek, ki naj ostane med obrobo in vsebino izbora.

### Levo

Vnesite razdaljo, ki naj bo med levo obrobo in vsebino izbora.

### Desno

Vnesite razdaljo, ki naj bo med desno obrobo in vsebino izbora.

### Zgoraj

Vnesite razdaljo, ki naj bo med zgornjo obrobo in vsebino izbora.

### Spodaj

Vnesite razdaljo, ki naj bo med spodnjo obrobo in vsebino izbora.

### Sinhroniziraj

Ko vnesete novo razdaljo, se ista nastavitev razmika do vsebine uporabi za vse štiri obrobe.

## Slog senčenja

Učinek senčenja lahko uveljavite tudi na obrobah. Za najboljši rezultat, uveljavite ta učinek le, ko so vidne vse štiri obrobe.

Grafike ali predmeti, ki so v dokumentu zasidrani v okvir, ne morejo presegati velikosti okvira. Če senčite obrobe predmeta, ki zapolnjuje celoten okvir, se velikost tega predmeta toliko zmanjša, da se prikaže senca.

### Položaj

Za izbrane obrobe kliknite slog senčenja.

### Razdalja

Vnesite širino sence.

### Barva

Izberite barvo za senco.

## Lastnosti

Navedite lastnosti za trenutni odstavek ali izbrane odstavke.

### Združi z naslednjim odstavkom

Slog obrobe in slog senčenja trenutnega odstavka združi z naslednjim odstavkom. Ti slogi se spojijo le, če so slog razmika, slog obrobe in slog senčenja naslednjega odstavka enaki slogom v trenutnem odstavku. Ta možnosti je na voljo tudi za sloge odstavkov.

### Spoji sloge sosednjih črt

V tabeli Writer spoji dva različna sloga obrobe sosednjih celic v en slog obrobe. Ta lastnost velja za celo tabelo v dokumentu Writer.

Pravila lahko strnemo v ugotovitev, da zmaga močnejši atribut. Če ima celica npr. rdečo obrobo, ki je široka 2 točki, sosednja celica pa modro obrobo, ki je široka 3 točke, bo skupna obroba med tema dvema celicama modra, široka pa 3 točke.

### Ponastavi

Ponastavi spremenjene možnosti v trenutnem zavihku na tiste, ki so veljale, ko se je pogovorno okno odprlo.

### Uporabi

Uporabi spremenjene ali izbrane vrednosti brez zapiranja pogovornega okna.

Podobne teme

Določanje obrob za predmete

Določanje obrob za strani

Uporabniško določene obrobe v dokumentih z besedilom

Določanje obrob za znake

Določanje obrob za odstavke

Določanje obrob za tabele in celice v tabelah