Vsebina

# Shranjevanje dokumentov z besedilom v obliki HTML

Dokument LibreOffice Writer lahko shranite v obliki HTML, tako da ga lahko pogledate v spletnem brskalniku. Če želite, lahko prelom strani dodelite določenemu naslovnemu slogu odstavka, da ustvarite ločeno stran HTML vsakič, ko se slog pojavi v dokumentu. LibreOffice Writer samodejno ustvari stran, ki vsebuje hiperpovezave na vsako od teh strani.

Ko dokument z besedilom shranite v obliki HTML, se morebitna grafika v dokumentu shrani v dokumentu HTML kot vdelan tok podatkov. LibreOffice skuša obdržati izvorni zapis grafike, tj. slike JPEG ali SVG se shranijo v dokument HTML kot take. Vsi drugi grafični zapisi se shranijo kot PNG.

1. Uporabite enega izmed privzetih LibreOffice naslovnih slogov odstavka, npr. »Naslov 1« za odstavke, kjer želite ustvariti novo stran HTML.

2. Izberite Datoteka – Pošlji – Ustvari dokument HTML.

3. V polju Slogi izberite slog odstavka, ki ga želite uporabiti za novo stran HTML.

4. Vnesite pot in ime za dokument HTML in nato kliknite Shrani.