Vsebina

# Animacija

Ustvari animacijo po meri na trenutni prosojnici. Za ustvarjanje animacije lahko uporabite le obstoječe predmete.

Za dostop do tega ukaza ...

Izberite Vstavi – Medijska datoteka – Animirana slika.

Animacije lahko kopirate in prilepite v LibreOffice Writer.

## Animacija

Pokaže predogled predmetov v animaciji. Za ogled animacije lahko pritisnete tudi gumb Predvajaj.

Skoči na prvo sličico v zaporedju animacije.

Prva slika

Predvaja animacijo v nasprotni smeri.

Nazaj

Ustavi predvajanje animacije.

Ustavi

Predvaja animacijo.

Predvajaj

Skoči na zadnjo sličico v animiranem zaporedju.

Zadnja slika

## Številka slike

Nakazuje položaj trenutne sličice v zaporedju animacije. Če si želite pogledati drugo sličico, vnesite njeno številko ali kliknite puščico navzgor ali navzdol.

## Trajanje

Vnesite število sekund, kolikor naj bo prikazana trenutna slika. Ta možnost je na voljo, če ste izbrali možnost Predmet bitne slike v polju Animacijska skupina.

## Števec zanke

Nastavi število ponovitev predvajanja animacije. Če želite neprekinjeno predvajanje animacije s ponovitvami, izberite Maks.

## Slika

Doda ali odstrani predmete iz animacije.

## Uporabi predmet

Doda izbrane predmete kot eno sliko.

Uporabi predmet

## Uporabi posamezne predmete

Doda sliko za vsak izbrani predmet. Če izberete združeni predmet, ustvari sliko za vsak predmet v skupini.

Izberete lahko tudi animacijo, kot je animirani GIF, in nato kliknete to ikono, da jo odprete za urejanje. Ko ste z urejanjem animacije končali, kliknite Ustvari za vstavljanje nove animacije na svojo prosojnico.

Uporabi posamezne predmete

## Izbriši trenutno sliko

Izbriše trenutno sličico iz zaporedja animacije.

Izbriši trenutno sliko

## Izbriši vse slike

Izbriše vse sličice animacije.

Izbriši vse slike

## Število

Skupno število sličic v animaciji.

## Animacijska skupina

Nastavi lastnosti predmeta za animacijo.

## Skupinski predmet

Združi sličice v en sam predmet, da jih lahko premikate kot skupino. Še vedno lahko urejate posamezne predmete z dvoklikom na skupino na prosojnici.

## Predmet bitne slike

Združi sličice v eno sličico.

## Poravnava

Poravna sličice v animaciji.

## Ustvari

Vstavi animacijo na trenutno prosojnico.

Podobne teme

Ustvarjanje animiranih slik GIF