Vsebina

# 3D-pogled

Vrsto grafikona lahko izberete na prvi strani Čarovnika za grafikone ali v kontekstnem meniju grafikona.

Za dostop do tega ukaza ...

Izberite Vstavi – Grafikon.

Vstavi grafikon

Pritisnite kombinacijo tipk dvigalka+F1 in pokažite na kontrolnik, da izveste več o njem.

Predogled grafikona se odziva na nove nastavitve, ki jih vnesete v pogovorno okno.

- Ko zapustite pogovorno okno s klikom na gumb V redu, so spremembe uveljavljene za stalno.

- Če zapustite pogovorno okno s Prekliči ali z ubežnico, se grafikon povrne v stanje, ki ga je imel pred odprtjem pogovornega okna.

Za 3D-grafikone lahko izberete Oblika – Pogled 3D in nastavite pogled, videz in osvetlitev.

## Perspektiva

- Vnesite vrednosti za sukanje grafikona okoli treh osi in za pogled perspektive.

Za pogled grafikona s prednje strani nastavite vse kote na 0 stopinj. Tortni in kolobarni grafikoni so prikazani kot krogi.

Če so pravokotne osi vključene, lahko vsebino grafikona sukate le v smereh X in Y, torej le vzporedno z robovi grafikona.

Če ima X vrednost 90, Y in Z pa 0, lahko vidite grafikon iz ptičje perspektive. Če nastavite X na -90, vidite grafikon iz žabje perspektive.

Sukanje sledi v naslednjem zaporedju: X, Y in na koncu Z.

Če je vključeno senčenje in zasukate grafikon, se luči zasukajo z njim, kot da bi bile pritrjene nanj.

Osi sukanja se vedno nanašajo na stran in ne na osi grafikona. V tem je razlika z drugimi programi za grafikone.

Izberite potrditveno polje Pogled, da vidite grafikon v središčnem pogledu kot skozi lečo objektiva, namesto da uporabite vzporedno projekcijo.

Nastavite razdaljo ostrine z vrtilnim gumbom. 100 % pomeni pogled, pri katerem je oddaljeni rob grafikona prikazan za polovico večji od bližnjega roba.

Starejše različice LibreOffice ne znajo prikazati odstotkov perspektive na enak način kot trenutna različica.

## Videz

- Izberite shemo s seznama.

Z izbiro sheme se samodejno nastavijo potrditvena polja in viri svetlobe.

- Če označite ali odznačite kombinacijo potrditvenih polj, ki ni podana v shemah Realistično ali Preprosto, ustvarite shemo po meri.

- Označite Senčenje, da uporabite metodo Gouraud za upodabljanje površin. V nasprotnem primeru je uporabljena ploska metoda.

  Ploska metoda nastavi določeno barvo in svetlost za vsak mnogokotnik. Robovi so vidni, mehki prelivi in usmerjene luči niso na voljo.

  Metoda Gouraud uporabi prelive za bolj gladek, realističen videz.

- Označite Obrobe predmeta, da narišete črte okrog robov.

- Označite Zaobljeni robovi, da zgladite robove pravokotnih likov.

## Osvetlitev

Nastavite izvore svetlobe za pogled 3D.

- Kliknite katerega koli od osmih gumbov, da vključite ali izključite neposreden vir svetlobe.

  Drugi vir svetlobe je privzeto vključen. To je prvi od sedmih »normalnih«, enoličnih virov svetlobe. Vir svetlobe številka ena projicira odsevno svetlobo s svetlimi poudarki.

- Za izbrani vir svetlobe lahko izberete barvo in jakost v seznamskem polju pod osmimi gumbi. Vrednosti svetlobe vseh luči se seštevajo, zato uporabite temne barve, če omogočite več luči.

- Majhno okno predogleda na zavihku ima dva drsnika za nastavitev vodoravnega in navpičnega položaja vira svetlobe. Vir svetlobe vedno sveti na sredo predmeta.

- Gumb v kotu majhnega predogleda preklopi notranji model osvetlitve med kroglo in kocko.

- Uporabite seznamsko polje Okoliška svetloba, da določite svetlobo okolja z enotno močjo z vseh smeri.

Podobne teme

Vstavljanje grafikonov

Čarovnik za grafikone – Vrsta grafikona

Čarovnik za grafikone – Obseg podatkov

Čarovnik za grafikone – Niz podatkov

Čarovnik za grafikone – Elementi grafikona