Vsebina

# Zvok/video

V dokument vstavi zvočno ali filmsko datoteko.

Za dostop do tega ukaza ...

#### Iz menijske vrstice:

Izberite Vstavi – Zvok/video.

#### Iz menijske vrstice:

Izberite Vstavi – Medijska datoteka – Zvok/video.

#### Iz vmesnika zloženke v zavihkih:

Izberite Vstavi – Medijska datoteka.

#### Iz orodnih vrstic:

Medijska datoteka / Zvok/video

Pogovorna okna za odpiranje datotek, kot npr. Odpri, Shrani kot, Vstavi besedilo in podobna, so na voljo na dva načina:

- kot domorodni izbirniki datotek upravitelja oken vašega operacijskega sistema;

- kot vgrajena pogovorna okna izbirnika datotek LibreOffice.

Uporabite LibreOffice – Nastavitve Orodja – Možnosti – LibreOffice – Splošno, da preklopite med obema možnostma.

### Izbor mape

Izberite svojo priljubljeno mapo iz spustnega seznama ali vnesite njeno pot. S funkcijo Samodokončaj si lahko poenostavite tipkanje.

Povežite se s strežnikom z uporabo pogovornega okna Datotečne storitve.
Izberite nadrejeno mapo iz poti mape z .

Trenutni mapi dodate podmapo z .

## Ime datoteke

Vnesite ime datoteke ali pot do datoteke. Vnesete lahko tudi URL

## Vrsta datoteke

Izberite obliko zapisa datoteke za dokument, ki ga shranjujete. V prikaznem območju se prikažejo samo dokumenti s to vrsto datoteke. Vrste datotek so opisane v informacijah o uvoznih in izvoznih filtrih.

## Vstavljanje filma ali zvočne datoteke v dokument

1. Kliknite mesto, kamor želite vstaviti datoteko.

2. Izberite Vstavi – Medijska datoteka – Zvok/video. V LibreOffice Impress izberite Vstavi – Zvok/video.

3. V oknu Odpri datoteko izberite datoteko, ki jo želite vstaviti.

   Vrst datotek, naštetih v tem pogovornem oknu, ne podpirajo vsi operacijski sistemi.

4. Kliknite polje Povezava, če želite vzpostaviti povezavo na izvirno datoteko. Če polje ni potrjeno, bo medijska datoteka vdelana (to ni podprto za vse vrste datotek).

5. Kliknite Odpri.

Sicer lahko Predvajalnik odprete tudi tako, da izberete Orodja – Predvajalnik. S Predvajalnikom si lahko predogledate datoteke vseh podprtih zapisov. Če želite trenutno medijsko datoteko vstaviti v svoj dokument, v oknu Predvajalnika kliknite gumb Uporabi.

## Če želite predvajati filmsko ali zvočno datoteko

1. V dokumentu kliknite predmetno ikono za filmsko ali zvočno datoteko.

   Če je ikona postavljena v ozadje, držite med klikanjem pritisnjeno tipko Cmd krmilko.

   Prikaže se orodna vrstica Predvajanje datotek.

2. Kliknite Predvajaj v orodni vrstici Predvajanje večpredstavnostnih datotek.

Med projekcijo predstavitve programa Impress se vdelani zvok ali film na trenutni prosojnici predvaja samodejno, dokler ga ni konec oz. dokler ne zapustite prosojnice.

V vrstici Predvajanje večpredstavnostnih datotek lahko tako začasno ustavite, prekinete, neskončno ponavljate predvajanje, kakor tudi prilagajate glasnost predvajanja datoteke, oziroma zvok popolnoma utišate. Trenutno mesto predvajanja datoteke je prikazano na levem drsniku. Za prilagajanje glasnosti predvajanja uporabite desni drsnik. Pri filmskih datotekah drsnik vsebuje tudi seznamsko polje, kjer lahko izberete količnik povečave pri predvajanju.

## Podprti zapisi medijskih datotek

LibreOffice se zanaša na podporo za medijske zapise, ki jo zagotavlja operacijski sistem.

- Za Microsoft Windows: LibreOffice lahko odpre vse, za kar so nameščeni filtri DirectShow (seznam privzetih zapisov, v angl.).

- Za GNU/Linux: LibreOffice uporablja gstreamer, zato lahko vse, kar lahko predvajate z orodjem gstreamer, uporabite tudi s programom LibreOffice (seznam podprtih vrst, v angl.).

- Za Apple macOS: LibreOffice uporablja s QuickTime podprte zapise medijskih datotek (seznam le teh, v angl.).

Podobne teme

Predvajalnik

Seznam privzetih zapisov za Microsoft Windows DirectShow (v angl.).

Seznam podprtih vrst za gstreamer na sistemih GNU/Linux (v angl.).

Seznam zapisov medijskih datotek za Apple macOS QuickTime (v angl.).

»Katere vrste videa podpira Impres?« na Ask (v angl.)