Vsebina

# Preprečevanje deljenja določenih besed

Če so v vašem besedilu besede samodejno deljene in so nekatere deljene grdo ali pa za določene besede želite, da nikoli ne bi bile deljene, lahko deljenje teh besed izključite:

1. Izberite LibreOffice – Nastavitve Orodja – Možnosti – Jeziki in področne nastavitve – Pripomočki za pisanje.

2. Izberite slovar na seznamu Uporabniško določeni slovarji in kliknite Uporabi.

   Če je seznam prazen , kliknite Nov, da ustvarite slovar.

3. V polje Beseda vnesite besedo, ki je ne želite deliti, sledi pa naj ji enačaj (=), npr. »program=«.

4. Kliknite Nov in nato Zapri.

Če želite izključiti besedo iz deljenja, jo označite in izberite Oblika – Znak, kliknite zavihek Pisava in izberite »Brez« v polju Jezik .

Nekatere besede vsebujejo posebne znake, ki jih LibreOffice obravnava kot vezaje. Če ne želite, da bi se tovrstne besede delile, lahko vstavite posebno kodo, ki prepreči deljenje na mestu, kjer je ta koda vstavljena. Postopajte takole:

1. Postavite kazalko na mesto, kjer naj se deljenje ne izvrši.

2. Izberite Vstavi – Oblikovalna oznaka – Vezaj besed.

   Vstavljena oblikovalna oznaka bo prikazana v sivi barvi. Če jo želite odstraniti, enostavno postavite kazalec nad oblikovalno oznako in pritisnite brisalko.

Podobne teme

Deljenje besed

Potek besedila