Vsebina

# Orodne vrstice

Ta podmeni prikaže orodne vrstice, ki so na voljo v preglednicah. Ta pregled opisuje privzeto postavitev orodnih vrstic v LibreOffice.

## Vrstica Standardno

Standardna vrstica je na voljo v vsakem modulu LibreOffice.

## Vrstica Oblikovanje

Vrstica Oblikovanje vsebuje osnovne ukaze za ročno dodeljevanje oblikovanja.

## Vrstica Orodja

Vrstica Orodja omogoča hiter dostop do pogosto uporabljenih ukazov.

## Vrstica za formule

To vrstico uporabite za vnos formul.

## Vrstica Risba

Orodna vrstica Risba vsebuje pogosto uporabljena orodja za urejanje. Kliknite puščico poleg ikone, da se odpre orodna vrstica, ki vsebuje dodatne ukaze.

## Vrstica Najdi

Orodno vrstico Najdi lahko uporabite za hitro iskanje po vsebini dokumentov LibreOffice.

## Vrstica Slika

Orodna vrstica Slika je vidna, ko vstavite ali izberete sliko v delovnem listu.

## Vrstica Lastnosti risanega predmeta

Vrstica Lastnosti risanega predmeta vsebuje ukaze za oblikovanje in poravnavo predmetov, ki jih izberete v delovnem listu.

## Vrstica Oblikovanje besedila

Vrstica Oblikovanje besedila se prikaže, ko je kazalec v predmetu z besedilom, kot je polje z besedilom ali risalni predmet. Vsebuje ukaze za oblikovanje in poravnavo.

## Vrstica Predogled tiskanja

Orodna vrstica Predogled tiskanja se prikaže, ko izberete Datoteka – Predogled tiskanja.

## Vrstica stanja

Vrstica stanja prikazuje podatke o trenutnem delovnem listu.

## Vstavi

Kliknite puščico poleg ikone in odpre se vrstica vstavljanja, kjer lahko trenutnemu delovnemu listu dodate slike in posebne znake.

## Orodna vrstica Stopnja zaupnosti

Vrstica Stopnja zaupnosti vsebuje orodja za zaščito dokumentov pri ravnanju z njimi.

Orodna vrstica Stopnja zaupnosti vsebuje seznamska polja za pomoč pri izbiranju varnosti dokumenta v skladu s kategorijami BAF in ravnmi BAILS. LibreOffice doda polja po meri v lastnosti dokumenta (Datoteka – Lastnosti, zavihek Lastnosti po meri), v katera shrani stopnjo zaupnosti kot metapodatke dokumenta.